Dermed vipper Aarhus-byggeriet det 120 meter høje Herlev Sygehus af pinden som Danmarks højeste, når byggeriet efter planen står færdigt i 2020.

Torsdag blev det officielt bekræftet, da borgmester Jacob Bundsgaard (S), rådmand for Teknik og Miljø, Kristian Würtz (S), og byggematador Claus Hommelhoff præsentede byggeprojektet.

- Det er slutningen på hele Lighthouse-projektet. Det kommer til at give endnu mere liv på havnen, for der har manglet nogle faciliteter, og de kommer med det nye højhus, sagde Claus Hommelhoff torsdag formiddag.

Borgmester Jacob Bundsgaard glæder sig til at følge projektet:

- Det bliver sjovt at følge. Alt det liv og alt det engagement, der er lagt i at udvikle bylivet på Aarhus Ø, kommer til at være en integreret del hernede.

På pressemødet blev der desuden forklaret nærmere omkring byggeriet og området omkring det.